หง จินเป่า

**หง จินเป่า** (อักษรจีนตัวเต็ม: 洪金寶, อักษรจีนตัวย่อ: 洪金宝, พินอิน: Hóng Jīnbǎo) เป็นนักแสดง, ผู้กำกับ, ผู้ออกแบบฉากแอ็คชั่นชาวฮ่องกงร่างอ้วนที่มีชื่อเสียงโด่งดังร่วมกับ เฉินหลง และหยวนเปียว 

หง จินเป่า  (Summo Hung) เกิดเมื่อวันที่ 7 มกราคม ค.ศ. 1952 ที่ฮ่องกง ในครอบครัวที่มีกิจการผลิตภาพยนตร์อยู่แล้ว จึงทำให้หง จินเป่า อยากจะเป็นนักแสดงตั้งแต่อายุ 8 ขวบ หง จินเป่าขอให้ทางครอบครัวส่งไปเรียนการแสดงที่สถาบัน *China Drama Academy* ในฮ่องกง ซึ่งสอนศิลปะการต่อสู้ รวมทั้งงิ้วแบบงิ้วปักกิ่ง ด้วย ตอนแรกอาจารย์ไม่แน่ใจความสามารถของเขานัก เนื่องจากเห็นร่างที่อ้วนและความช่างกิน แต่ในไม่ช้าอาจารย์ก็เปลี่ยนใจหันมายอมรับในความสามารถ ภายหลังหง จินเป่าและคนอื่นๆ ในสถาบันล้วนแต่กลายมาเป็นนักแสดงที่มีชื่อเสียงทั้งสิ้น เช่น เฉินหลง  หยวนเปียว หยวนหัว เป็นต้น 

ในทศวรรษที่ 70 หง จินเป่าเป็นสตั๊นต์แมนที่มีชื่อของฮ่องกงจนได้เซ็นสัญญากับบริษัทโกลเดนฮาร์เวสต์ เขาพยายามที่จะเริ่มมีบทบาทในการแสดงให้มากขึ้นโดยยอมแม้กระทั่งรับบทที่ถ่อยเถื่อน หยาบคาย ใบหน้ามีรอยแผลเป็นเหวอะ ซึ่งในปี ค.ศ. 1978 นับได้ว่าหง จินเป่าและทีมได้รับการยอมรับว่าเป็นสตั๊นต์แมนที่ดีที่สุดของฮ่องกง 

ปี ค.ศ. 1983 หง จินเป่า ได้ร่วมกับเฉินหลง หยวนเปียว สร้างภาพยนตร์แอ๊คชั่นคอมาดี้ในตระกูล My Lucky Stars  ( 7 เพชฌฆาตสัญชาติฮ้อ) เริ่มจากเรื่องแรก คือ *[[7 เพชฌฆาตสัญชาติฮ้อ|Winners and Sinners]]*  ,1983  ทำให้วงการภาพยนตร์แอ๊คชั่นฮ่องกงกลับมาคึกคักอีกครั้งหลังซบเซาไปนานจากการเสียชีวิตของบรูซ ลี จนทั้ง 3 คนได้รับฉายาว่า *"3 พี่น้องร่วมสาบาน"*  หรือ *"3 มังกร"*  ซึ่งหง จินเป่า ถูกเรียกว่า *"พี่ใหญ่"* (Big Brother) เนื่องจากมีอายุมากที่สุด  และได้แสดงภาพยนตร์ที่ประสบความสำเร็จร่วมกันอีกหลายเรื่อง อาทิ ในปี 1983  เรื่อง Project A (*[[เอไกหว่า]]* ) ในปี ค.ศ. 1984 เรื่อง *[[ขาตั้งสู้|Wheels On Meals]]*  (ขาตั้งสู้) ,  *[[สองพี่น้องตระกูลบิ๊ก|Heart of The Dragon]]* (2 พี่น้องตระกูลบิ๊ก)  

หงจิน เป่า เขารับทั้งงานแสดง กำกับและอำนวยการสร้างภาพยนตร์ ผลงานอำนวยการสร้างที่โด่งดังเป็นประวัติศาสตร์ให้กับวงการหนังฮ่องกงของเขา คือ ผีกัดอย่ากัดตอบ (Mr. Vampire ,1985) ที่ประสบความสำเร็จอย่างท่วมท้น และเกิดกระแสผีดิบจีนกระโดดโลดเต้นไปทั่วเอเชีย ผลงานโด่ดเด่นเรื่องอื่น เช่น ดิบ (ปฏิบัติการสายฟ้าแลบ - Eastern Condors ,1987) 

ในปี ค.ศ. 1988  เขากับเฉินหลงได้ร่วมงานกันอีกในเรื่อง *Dragon Forever*  (มังกรหนวดทอง)   อย่างไรก็ตามหลังงานร่วมแสดงกันแล้ว มีข่าวในทำนองที่ว่า หง จินเป่า และ เฉินหลงเริ่มแตกคอกัน บางกระแสกล่าวว่า หง จินเป่าแอบอิจฉาเฉินหลงที่ประสบความสำเร็จสูงสุดกว่าเขาจากเรื่อง *[[วิ่งสู้ฟัด]]* ในปี ค.ศ. 1985 แต่เฉินหลงสัมภาษณ์ว่า ตัวเองมีส่วนทำให้ 3 พี่น้องร่วมสาบานผิดใจกัน แม้มีกระแสข่าวทางลบ หง จินเป่าก็ไม่สะทกสะท้านแต่อย่างใด  

ยุคกลางของทศวรรษที่ 90 ความกระทบกระทั่งกันระหว่างเฉินหลงและหง จินเป่าค่อย ๆ ซาลง หง จินเป่ารับ งานกำกับคิวแอ๊คชั่นให้เฉินหลง ในเรื่อง  *[[เร็วฟ้าผ่า|Thunderbolt]]*  (เร็วฟ้าผ่า) ในปี ค.ศ. 1995 และ *[[ใหญ่ฟัดใหญ่|Mr. Nice Guy]]*  (ใหญ่ทับใหญ่) ในปี ค.ศ. 1997 

นอกจากนี้ หง จินเป่ายังมีผลงานกำกับภาพยนตร์เรื่อง *[[หวงเฟยหงพิชิตตะวันตก|หวงเฟยหง พิชิตตะวันตก]]*  เป็นภาคสุดท้ายของภาพยนตร์จีนชุดหวง เฟยหง ที่นำแสดงโดย หลี่ เหลียนเจี๋ย หรือ เจ็ทลี ในปี ค.ศ. 1997 ต่อจากฉีเคอะ  ซึ่งก็สามารถทำรายได้อย่างสูงในฮ่องกง ต่อมาในปี ค.ศ. 1998 หง จินเป่าย้ายไปสหรัฐอเมริกาและรับแสดงซีรีส์ชุด *[[ยอดมือปราบมหากาฬ 3 ภาค|Law of Honour]]* โดยมีชื่อภาษาอังกฤษว่า **ซัมโม หง** (Summo Hung) แต่ทว่าผลตอบรับกลับมาออกมาไม่ดีนัก จึงย้ายกลับมาฮ่องกง

ผลงานในระยะหลังของหง จินเป่า มักเป็นผู้กำกับฉากแอ๊คชั่นหรือผู้กำกับคิวบู๊ และอาจรับเป็นนักแสดงสมทบบ้างในบางเรื่อง ซึ่งผลงานในระยะหลังๆ ได้แก่ การเป็นผู้ออกแบบคิวบู๊ในเรื่อง *[[ยิปมัน เจ้ากังฟูสู้ยิบตา]]* ในปี ค.ศ. 2008 , ออกแบบคิวบู๊และร่วมแสดงใน *[[ยิปมัน 2 อาจารย์บรู๊ซ ลี]]* ในปี ค.ศ. 2010 ร่วมแสดงบทสมทบใน *[[8 ดาบทรมาน 6 ดาบสังหาร]]* และรับบทเป็น เฉินหว่านซุน อาจารย์ของยิปมัน ในเรื่อง *[[The Legend is Born – Ip Man]]* ซึ่งร่วมแสดงกับหยวนเปียว ในปีเดียวกัน ผลงานเรื่องล่าสุดของเขา ก็คือ เดอะบอดี้การ์ด แตะไม่ได้ ตายไม่เป็น (The Bodyguard , My Beloved Bodyguard ,2016) ผลงานอำนวยการสร้างของหลิว เต๋อหัว โดยหง จินเป่า รับบทพระเอกและกำกับการแสดง

## อ้างอิง
*Sammo Hung Kam-Bo (หง จินเป่า) 

## แหล่งข้อมูลอื่น

* Official website
* 
* Magnificent Sammo Hung a Fansite from Hungary
* Sammo Hung Forum  (as subforum on the Jackie Chan forum) 
* Sammo Hung Kam Bo  at Hong Kong Cinemagic
* Jade Screen: The Hong Kong Movie Magazine 

หมวดหมู่:ผู้กำกับภาพยนตร์ชาวฮ่องกง
หมวดหมู่:นักแสดงฮ่องกง
หมวดหมู่:ผู้อำนวยการสร้างภาพยนตร์ชาวฮ่องกง
หมวดหมู่:ผู้ฝึกศิลปะการต่อสู้
หมวดหมู่:บุคคลจากหนิงปัว
หมวดหมู่:สตันต์แมน

หมวดหมู่:นักเขียนบทภาพยนตร์ชาวฮ่องกงหมวดหมู่:นักเขียนบทภาพยนตร์ชาวจีน
หมวดหมู่:นักแสดงภาพยนตร์ฮ่องกง
หมวดหมู่:นักแสดงชายเชื้อสายจีน